 Incendiu la Spitalul de Psihiatrie din Cavnic, Maramureș. 71 de persoane au fost evacuate.
Nicio persoană nu a fost rănită. În prezent, sursa incendiului a fost depistată. "A fost vorba mai mult de o degajare de fum, mai puțin de flacără", a spus purtătorul de cuvânt al ISU Maramureș.
Un incendiu a izbucnit, luni dimineața, la Spitalul de Psihiatrie din Cavnic, Maramureș. Un număr de 71 de persoane au fost evacuate, anunță ISU Maramureș.La fața locului au fost trimise trei autuspeciale de stingere, o autoscară, un SMURD, un ATVM și două ambulanțe, conform sursei citate.În total, au fost evacuați 71 de pacienți. După ventilarea spațiilor, pacienții au revenit în saloane."Incendiul a pornit de la căminul unde se află țevile ce alimentează spitalul", a spus, la Aleph News, purtătorul de cuvânt al ISU Maramureș, Cpt. Oana Cristina Alexa Gonczi."A fost vorba mai mult de o degajare de fum, mai puțin de flacără", a mai spus purtătorul de cuvânt al ISU Maramureș.Conform Ministerului Sănătății, din primele informații transmise Centrului Operativ pentru Situații de Urgență, incendiul s-a manifestat într-o baie de la etajul al treilea al clădirii și a fost lichidat.